S-366/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 10. maí 2016, á hendur G-kk-þgf V-kk-þgf G-kk-þgf, kennitala 000000-0000, Jörfagrund 23 í Reykjavík, fyrir fyrir eftirtalin brot:

1. Umferðarlagabrot, með því að hafa föstudaginn 6. júní 2014 ekið bifreiðinni TD-764 með 97 km hraða á klukkustund norður Vesturlandsveg í Reykjavík, við Árvelli á Kjalarnesi, þar sem leyfður hámarkshraði var 90 km á klukkustund.

Er þetta talið varða við 2. mgr. 37. gr., sbr. 1. mgr. 100. gr. umferðarlaga nr. 50/1987 með áorðnum breytingum.

2. Umferðarlagabrot, með því að hafa laugardaginn 7. júní 2014 ekið bifreiðinni TD-764 með 108 km hraða á klukkustund suður Vesturlandsveg í Reykjavík, við Árvelli á Kjalarnesi, þar sem leyfður hámarkshraði var 90 km á klukkustund.

Er þetta talið varða við 2. mgr. 37. gr., sbr. 1. mgr. 100. gr. umferðarlaga nr. 50/1987 með áorðnum breytingum.

3. Umferðarlagabrot, með því að hafa laugardaginn 7. júní 2014 ekið bifreiðinni TD-764 með 100 km hraða á klukkustund norður Vesturlandsveg í Reykjavík, ið Árvelli á Kjalarnesi, þar sem leyfður hámarkshraði var 90 km á klukkustund.

Er þetta talið varða við 2. mgr. 37. gr., sbr. 1. mgr. 100. gr. umferðarlaga nr. 50/1987 með áorðnum breytingum.

4. Umferðarlagabrot, með því að hafa sunnudaginn 8. júní 2014 ekið bifreiðinni TD-764 með 113 km hraða á klukkustund norður Vesturlandsveg í Reykjavík, við Árvelli á Kjalarnesi, þar sem leyfður hámarkshraði var 90 km á klukkustund.

Er þetta talið varða við 2. mgr. 37. gr., sbr. 1. mgr. 100. gr. umferðarlaga nr. 50/1987 með áorðnum breytingum.

5. Umferðarlagabrot, með því að hafa laugardaginn 14. júní 2014 ekið bifreiðinni TD-764 með 100 km hraða á klukkustund vestur Suðurlandsveg í Ölfushreppi, við Kirkjuferju í Ölfusi, þar sem leyfður hámarkshraði var 90 km á klukkustund.

Er þetta talið varða við 2. mgr. 37. gr., sbr. 1. mgr. 100. gr. umferðarlaga nr. 50/1987 með áorðnum breytingum.

6. Þjófnað, með því að hafa fimmtudaginn 21. maí 2015, í verslun Bónuss, Þverholti 2, Mosfellsbæ, stolið tveimur bökkum af kjúklingabringum, samtals að verðmæti kr. 3.594.

Er þetta talið varða við 244. gr. almennra hegningarlaga nr. 19/1940.

7. Mánudaginn 1. febrúar 2016 ekið bifreiðinni ST-328 án lögboðinnar vátryggingar og án skráningarmerkja framan og aftan á bifreiðinni, austur Háholt í Mosfellsbæ, til móts við veitingastaðinn KFC, þar sem lögregla stöðvaði aksturinn.

Er þetta talið varða við 64. gr., sbr. 17. gr. og 19. gr. reglugerðar nr. 751/2003 um skráningu ökutækja, og 1. mgr. 93. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

8. Þjófnað, með því að hafa miðvikudaginn 16. mars 2016, í verslun Bónuss, Hraunbæ 121, Reykjavík, stolið fimm pakkningum af kjöti, að óþekktu verðmæti.

Er þetta talið varða við 244. gr. almennra hegningarlaga nr. 19/1940.

9. Þjófnað, með því að hafa föstudaginn 18. mars 2016, í verslun Bónuss, Hraunbæ 121, Reykjavík, stolið fimm pakkningum af kjöti, samtals að verðmæti kr. 11.372.

Er þetta talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í ágúst 1973. Hann á að baki nokkuð langan sakaferil sem nær allt aftur til ársins 1990. Nú síðast var hlaut ákærði átta mánaða fangelsi með dómi Héraðsdóms Reykjavíkur 10. mars sl. Flest brot ákærða nú voru framin fyrir þann tíma og verður ákærða því dæmdur hegningarauki að því leyti, sbr. 78. gr. almennra hegningarlaga nr. 19/1940. Þykir refsing hans nú, að teknu tilliti til framangreinds, ítrekaðra auðgunarbrota og 77. gr. almennra hegningarlaga, hæfilega ákveðin fangelsi í 60 daga.

Engan kostnað leiddi af málinu.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, G-kk-nf V-kk-nf G-kk-nf, sæti fangelsi í 60 daga.

B-kvk-nf B-kvk-nf